Държавен вестник, бр. 103, 2005 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  103
1. до 20 на сто в недвижими имоти, но не
повече от 10 на сто в отделен недвижим имот
или в група недвижими имоти, които по своето
местоположение могат да се смятат за една
инвестиция;
2. до 80 на сто в ценни книжа по чл. 73, ал. 1,
т. 1 и 3, но не повече от 30 на сто в други активи,
различни от квалифицирани облигации и други
квалифицирани дългови ценни книжа;
3. неограничено в активи по чл. 73, ал. 1, т. 2;
4. до 5 на сто в ценни книжа, издадени от
един емитент, като ограничението не се прила-
га за активите по чл. 73, ал. 1, т. 2;
5. до 50 на сто в банкови депозити, но не
повече от 25 на сто от брутния размер в една
банка;
6. до 3 на сто в парични средства на каса и по
разплащателни сметки.
(2) Максималният размер на инвестициите
в недвижими имоти по ал. 1, т. 1 не може да
надвишава 30 на сто от разликата между брут-
ния размер на образуваните технически резер-
ви и вземанията от презастрахователи, преоб-
разувани по реда на чл. 75, ал. 1 и 2.
(3) Максималният размер по ал. 1, т. 4 може
да бъде 10 на сто, в случай че застрахователят
инвестира не повече от 40 на сто от брутния
размер на техническите резерви в ценни кни-
жа на емитенти, към всеки от които има екс-
позиция над 5 на сто от активите си. Макси-
малният размер по ал. 1, т. 4 може да бъде
20 на сто, в случай че застрахователят инвес-
тира техническите резерви в дългови ценни
книжа, издадени от кредитна институция със
седалище в държава членка и подлежаща на
специален надзор по смисъла на закона с цел
защита на държателите на такива ценни кни-
жа. По-специално вноските, получени срещу
издаване на ценни книжа по изречение второ,
трябва да се инвестират съгласно разпоред-
бите на закона в активи, които през целия
период на валидност на ценните книжа могат
да покриват вземанията по тези ценни книжа
и които в случай на неплатежоспособност на
емитента ще се използват за предпочтително
удовлетворяване на вземанията за главница-
та и натрупаните лихви.
(4) Активите по ал. 1 не могат да се залагат,
да се ипотекират и да се обременяват с други
тежести.
(5) Активите за покритие на техническите
резерви се диверсифицират и разпределят, така
че нито една категория активи, инвестиционен
пазар или отделна инвестиция да не е със зна-
чителен дял.
(6) Инвестиция в категории активи, които
са с висока степен на риск поради същността
си или характеристиките на емитента, както
и делът на активите за покритие на техничес-
ките резерви, които имат ниска ликвидност,
трябва да бъдат ограничени до благоразумни
равнища.
Инвестиции във вземания
Чл. 75. (1) Вземане към презастраховател,
включително делът на презастраховател в тех-
ническите резерви, може да се признае за пок-
ритие на техническите резерви, след като се
приспаднат задържаните депозити и задълже-
нията към съответния презастраховател.
(2) Вземане, съответно дял по ал. 1, се приз-
нава за покритие на технически резерви до:
1. осемдесет на сто от преобразуваната по
ал. 1 стойност, ако презастрахователят има
инвестиционен кредитен рейтинг поне от една
от рейтинговите агенции, определени с реше-
ние на комисията;
2. петдесет на сто от преобразуваната по ал. 1
стойност, ако презастрахователят има креди-
тен рейтинг поне от една от рейтинговите аген-
ции по т. 1 извън инвестиционния клас;
3. двадесет на сто от преобразуваната по ал. 1
стойност, ако презастрахователят няма креди-
тен рейтинг поне от една от рейтинговите аген-
ции по т. 1.
(3) Застрахователите обявяват пред замест-
ник-председателя презастрахователите, с кои-
то са сключили презастрахователни договори,
както и сведения за кредитния им рейтинг, в
7-дневен срок от сключване на договора. За-
местник-председателят има право да определи
по-ниски размери от определените по ал. 2 за
признаване на вземане към определен презаст-
раховател или на дял на определен презастра-
ховател в техническите резерви за покритие на
техническите резерви, ако са налице обстоятел-
ства, които поставят под съмнение стабилност-
та на презастрахователя.
(4) Депозити в цеденти и вземания към це-
денти се признават за покритие на технически-
те резерви до размера на образуваните техни-
чески резерви във връзка със сключени презаст-
рахователни договори със съответния цедент.
(5) Вземания към застраховани или застра-
хователни и презастрахователни посредници,
произтичащи от застрахователни и презастра-
хователни договори, се признават за покритие
на техническите резерви на стойност до 20 на
сто от разликата между брутния размер на об-
разуваните пренос-премиен резерв, математи-
чески резерв и капитализирана стойност на
пенсиите и дела на презастрахователя в тях,
преобразувани по реда на ал. 1 и 2.
(6) Вземания по заеми, отпуснати по полици
по застраховки “Живот”, се признават за пок-
ритие на техническите резерви до размера на
откупната стойност по съответните полици, по
които са отпуснати заемите.
Отложени аквизиционни разходи
Чл. 76. За покритие на брутния размер на
образуваните технически резерви се признават
отложените аквизиционни разходи, намалени
със свързаните презастрахователни комисио-
ни, отложени за следващ период.